《奉简吴浚仲避地紫岩山》
元代·吴景奎

镜中华发不胜簪，歌咏周南治世音。老骥谩怀千里志，隙驹空负百年心。

传声烽火犹虚远，遁迹山林竟密深。多谢故人怜寂寞，可堪庄舄独哀吟。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。